text: U18-landsliðið við monnum mátti seinnapartin lúta fyri Sveis í sínum síðsta dysti í bólkaspælinum í EM-kappingini í Georgia.
text: #000000
text: Føroyar byrjaðu stak illa og komu afturum 5-0 og eisini 8-2. Eftir tvey “time out”, raknaðu føroysku leikararnir við og spældu seg innaftur í dystin. Tá farið var til hálvleiks var støðan 16-14 til Sveis.
text: #000001
text: Í seinna hálvleiki gekk javnt á og einu løtuna var bara eitt mál á muni. Tað kom tó ongantíð reiðiliga glið á føroyska spælið og Føroyar komu ongantíð nærri. Síðstu løtuna skrædnaði aftur og endaliga úrslitið gjørdist 29-26 til Sveis.
text: #000002
text: Ein maður, sum aftur var ógvuliga eyðsýndur í dystinum í dag, var føroyski málverjin, Pauli Jacobsen. Hann stóð ein branddyst og varð valdur til dagsins leikara. Hetta er triðji dystur av fimm, har hann er valdur til besta mann á vøllinum.
text: #000003
text: Við ósigrinum endaðu Føroyar á einum fjórða plássi í bólkinum við fýra stigum og skulu nú spæla plaseringsdystir. Leygardagin er dystur móti verttjóðini, Georgia, á skránni.
text: #000004